ບັນຫາຂັດແຍ້ງໃນທະເລຈີນໃຕ້ ເປັນບຸລິມະສິດສູງສຸດ ຂອງກອງປະຊຸມອາຊ່ຽນ ຢູ່ບາຫຼີ
ເລຂາທິການໃຫຍ່ ສະມາຄົມອາຊ່ຽນ ກ່າວວ່າ ກອງປະຊຸມຢູ່ເກາະບາຫຼີ ຈະຊ່ອຍແກ້ໄຂ ບັນຫາຂັດແຍ້ງ ໃນເຂດທະເລຈີນໃຕ້
ບັນດາລັດຖະມົນຕີການຕ່າງປະເທດແລະເຈົ້າໜ້າທີ່ຄົນອື່ນໆຂອງສະມາຄົມບັນດາປະຊາຊາດ ໃນເຂດເອເຊຍຕາເວັນອອກສຽງໃຕ້ຫຼືອາຊ່ຽນກຳລັງປະຊຸມກັນຢູ່ທີ່ເກາະບາຫຼີປະເທດອິນໂດເນ ເຊຍໃນສັບປະດານີ້ ເປັນທີ່ຄາດກັນວ່າກອງປະຊຸມດັ່ງກ່າວຈະເພັ່ງເລັງໃສ່ບັນຫາຂັດແຍ້ງລະ ຫວ່າງຈີນແລະສະມາຊິກບາງປະເທດຂອງສະມາຄົມອາຊ່ຽນກ່ຽວກັບກຳມະສິດຄອບຄອງແຫຼ່ງ ນໍ້າມັນສຳຮອງແລະແກັສທຳມະຊາດ ໃນປະລິມານມະຫາສານ ໃນເຂດທະເລຈີນໃຕ້ Brian Padden ຜູ້ສື່ຂ່າວວີໂອເອ ໄດ້ໂອ້ລົມກັບເລຂາທິການໃຫຍ່ຂອງສະມາຄົມອາຊ່ຽນ ກ່ຽວກັບ ຄວາມປາຖະໜາຂອງທາງສະມາຄົມ ທີ່ຢາກເປັນກຳລັງພາກພື້ນ ເພື່ອແກ້ໄຂບັນຫາຂັດແຍ້ງ ລະຫວ່າງປະເທດຕ່າງໆ ຕະຫຼອດທັງຮັກສາສັນຕິພາບ ແລະຄວາມໝັ້ນຄົງຢູ່ໃນຂົງເຂດ ເລຂາທິການໃຫຍ່ຂອງສະມາຄົມອາຊ່ຽນ ທ່ານສຸຣິນ ພິດສຸວັນກ່າວວ່າ ໃນສັບປະດານີ້ທາງ ສະມາຄົມ ຈະກ້າວໄປຂ້າງໜ້າອີກບາດກ້າວນຶ່ງ ໃນການທີ່ຈະກາຍເປັນປະຊາຄົມ ທີ່ມີການ ຮວມໂຕກັນ ທີ່ຈະປາກເວົ້າເປັນສຽງດຽວກັນກ່ຽວກັບບັນຫາຕ່າງໆໃນດ້ານຄວາມໝັ້ນຄົງນັ້ນ ທ່ານສຸຣິນເວົ້າວ່າ: ສະມາຄົມອາຊ່ຽນຈັດກອງປະຊຸມລະດັບສູງຈຳນວນນຶ່ງຢູ່ທີ່ເກາະບາຫຼີ ປະເທດອິນໂດເນເຊຍ ໃນສັບປະດານີ້ ຮວມທັງ ກອງປະຊຸມວ່າດ້ວຍຄວາມໝັ້ນຄົງພູມີພາກຂອງອາຊ່ຽນ ASEAN Regional Forum ຫລື ARF ທີ່ຈະເພັ່ງເລັງໃສ່ບັນຫາຕ່າງໆທາງດ້ານຄວາມໝັ້ນຄົງນັ້ນ ນອກຈາກບັນດາລັດຖະມົນຕີການ ຕ່າງປະເທດຂອງສະມາຄົມອາຊ່ຽນເອງແລ້ວກໍຍັງມີລັດຖະ ມົນຕີການຕ່າງປະເທດສະຫະລັດ ທ່ານນາງ Hillary Clinton ແລະຜູ້ຕາງໜ້າຈາກປະເທດ ຈີນ ຣັດເຊຍ ຍີ່ປຸ່ນ ສະຫະພາບຢູໂຣບ ແລະປະເທດອື່ນໆອີກ ເຂົ້າຮ່ວມນຳ ທ່ານສຸຣິນເວົ້າວ່າ ການແກ້ໄຂບັນຫາຂັດແຍ້ງລະຫວ່າງຈີນ ໃຕ້ຫວັນ ແລະບັນດາປະເທດ ສະມາຊິກຂອງອາຊ່ຽນ ອັນມີ ບຣູນາຍ ມາເລເຊຍ ຟີລິບປິນແລະຫວຽດນາມ ທີ່ຕ່າງກໍໄດ້ ອ້າງເອົາກຳມະສິດໃນບໍ່ນໍ້າມັນແລະແກັສທຳມະຊາດສຳຮອງຂະໜາດໃຫຍ່ໃນເຂດທະເລຈີນ ໃຕ້ນັ້ນ ຈະເປັນເລື່ອງທີ່ຮີບດ່ວນທີ່ສຸດສຳລັບອາຊ່ຽນ ທ່ານສຸຣິນເວົ້າວ່າ ທ່ານສຸຣິນກ່າວຕໍ່ໄປວ່າ ບົດບາດຂອງສະມາຄົມອາຊ່ຽນ ໃນການອຳນວຍຄວາມສະດວກ ໃຫ້ແກ່ຂັ້ນຕອນໃນການແກ້ໄຂບັນຫານັ້ນ ບໍ່ຄວນຈະຂັດແຍ້ງກັນກັບຄວາມຮຽກຮ້ອງຕ້ອງ ການຂອງຈີນທີ່ຢາກໃຫ້ແກ້ໄຂບັນຫາໃນລະດັບສອງຝ່າຍນັ້ນ ທ່ານກ່າວອີກວ່າ ນອກນີ້ແລ້ວ ການແກ້ໄຂບັນຫາຜິດຖຽງກັນລະຫວ່າງປະເທດສະມາຊິກ ຕະຫຼອດທັງການຊຸກຍູ້ໃຫ້ມີປະຊາທິປະໄຕ ແລະການສົ່ງເສີມສິດທິມະນຸດກໍຈະຖືກຍົກຂຶ້ນ ມາສົນທະນາຫາລືເຊ່ນກັນ ໃນຕົ້ນປີນີ້ ປະທານວຽນຂອງສະມາຄົມອາຊ່ຽນກໍຄືລັດຖະມົນ ຕີການຕ່າງປະເທດຂອງອິນໂດເນເຊຍ ທ່ານ Marty Natalegawa ໄດ້ດໍາເນີນບົດບາດ ໄກ່ເກ່ຍໃນລະດັບສູງແລະເປັນຂ່າວດັງເພື່ອພະຍາຍາມເຈລະຈາຫາທາງຍຸດຕິບັນຫາຂັດແຍ້ງ ຊາຍແດນລະຫວ່າງໄທແລະກຳປູເຈຍ ແຕ່ໃນທີ່ສຸດແລ້ວທ່ານ Natalegawa ກໍໄດ້ປະສົບ ກັບຄວາມລົ້ມແຫຼວ ໃນການຊັກຊວນໃຫ້ທັງສອງຝ່າຍແກ້ໄຂບັນຫາຂັດແຍ້ງທີ່ວ່ານີ້ແຕ່ທ່ານ ສຸຣິນເວົ້າວ່າ ການເລືອກຕັ້ງ ຂອງທ່ານນາງຢິ່ງລັກ ຊິນນະວັດ ນາຍົກລັດຖະມົນຕີຄົນໃໝ່ ຂອງໄທ ດ້ວຍຄະແນນສຽງເດັດຂາດນັ້ນ ອາດຈະເຮັດໃຫ້ຂັ້ນຕອນການສ້າງສັນຕິພາບມີຊີ ວິດຊີີວາຄືນມາອີກຄັ້ງນຶ່ງ ໃນກອງປະຊຸມເທື່ອແລ້ວຂອງສະມາຄົມອາຊ່ຽນເມື່ອເດືອນພຶດສະພາຜ່ານມານີ້ບັນດາກຸ່ມ ປົກປ້ອງສິດທິມະນຸດ ໄດ້ພາກັນຈົ່ມວ່າ ກ່ຽວກັບການຕັດສິນໃຈຂອງອາຊ່ຽນ ທີ່ຈະອະນຸ ຍາດໃຫ້ມຽນມາ ເປັນຜູ້ນຳພາ ຫຼືເຂົ້າກຳຕຳແໜ່ງປະທານວຽນຂອງສະມາຄົມໃນປີ 2014 ທັງໆທີ່ມຽນມາໄດ້ທຳການຈຳກັດຮັດແຄບ ໃນຂອບເຂດທີ່ກວ້າງຂວາງ ຕໍ່ບັນດາພັກຝ່າຍ ຄ້ານ ທໍາການຈັບກຸມຄຸມຂັງພວກນັກເຄື່ອນໄຫວທາງດ້ານການເມືອງແລະຈຳກັດຮັດແຄບ ອິດສະຫຼະພາບຂັ້ນພື້ນຖານຢ່າງຮ້າຍແຮງນັ້ນ ນອກນັ້ນແລ້ວພວກເຈົ້າໜ້າທີ່ອາຊ່ຽນຍັງ ໄດ້ມີຄວາມລັງເລໃຈທີ່ຈະຕຳໜິຕິຕຽນເຈົ້າໜ້າທີ່ມາເລເຊຍກ່ຽວກັບການໃຊ້ລະເບີດນໍ້າຕາ ແລະທໍ່ສີດນໍ້າຂະໜາດໃຫຍ່ເພື່ອຂັບໄລ່ຝຸງຊົນທີ່ທໍາປະທ້ວງຢ່າງສັນຕິຈຳນວນຫຼາຍພັນຄົນ ນັ້ນ ທ່ານສຸຣິນເວົ້າວ່າ ສະມາຄົມອາຊ່ຽນຈະສືບຕໍ່ອິງໃສ່ການພົວພັນແບບສ້າງສັນ ແທນ ທີ່ຈະໃຊ້ການລົງໂທດ ເພື່ອຊຸກຍູ້ໃຫ້ສະມາຊິກຂອງຕົນຮັບເອົາການປະຕິຮູບໄປສູ່ປະຊາທິ ປະໄຕນັ້ນ ທ່ານສຸຣິນເວົ້າວ່າ ນອກນັ້ນແລ້ວ ທ່ານສຸຣິນຍັງໄດ້ກ່າວຕື່ມອີກວ່າ ສະມາຄົມອາຊ່ຽນ ຈະເລີ່ມທໍາການເຈລະ ຈາຫາລືຄືນໃໝ່ກັບ 5 ປະເທດ ທີ່ມີອາວຸດນິວເຄລຍ ເພື່ອໃຫ້ສັດຕະຍາບັນ ຕໍ່ສົນທິສັນຍາ ສະບັບປີ 1995 ທີ່ຈະເຮັດໃຫ້ເອເຊຍຕາເວັນອອກສຽງໃຕ້ ເປັນເຂດປອດອາວຸດນິວເຄລຍ ນັ້ນຊຶ່ງຖ້າຫາກໄດ້ຮັບການໃຫ້ສັດຕະຍາບັນແລ້ວສົນທິສັນຍາສະບັບນີ້ກໍອາດສາມາດຫ້າມ ບໍ່ໃຫ້ກຳປັ່ນລົບທີ່ແລ່ນດ້ວຍພະລັງງານນິວເຄລຍເຂົ້າໄປຈອດຢູ່ໃນເຂດເອເຊຍຕາເວັນອອກ ສຽງໃຕ້ໄດ້ ທ່ານສຸຣິນເວົ້າວ່າ ຈີນໄດ້ສະແດງຄວາມສົນໃຈທີ່ຈະລົງນາມໃນສົນທິສັນຍາສະ ບັບນີ້ແລະວ່າ ພວກເຈົ້າໜ້າທີ່ອາຊ່ຽນກໍຈະເລີ່ມເຈລະຈາກັບສະຫະລັດ ຣັດເຊຍແລະມະຫາ ອຳນາດນິວເຄລຍອື່ນໆອີກ